Nr. 6/1303/2019/05.09.2019

ANUNȚ

Agenția Națională de Administrare a Bunurilor Indisponibilizate organizează concurs pentru ocuparea unui post vacant corespunzător unei funcții publice contractuale în cadrul Agenției Naționale de Administrare a Bunurilor Indisponibilizate, după cum urmează:

* 1 post vacant de șofer treapta I, cod post SOF – ANABI, în cadrul Serviciului suport operațional.

**Cadrul Legal**

Concursul se desfășoară în conformitate cu prevederile Regulamentului – cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractul din sectorul bugetar plătit din fonduri publice, aprobat prin Hotărârea Guvernului nr. 286/2011, cu modificările și completările ulterioare.

**Dosarul de concurs**

Documentele solicitate sunt prevăzute în anexa nr. 1 la anunțul de concurs.

**Condiții generale și specifice de ocupare a posturilor**

Sunt prevăzute în anexa nr. 2 la anunțul de concurs.

**Probele de concurs, locul, data și ora desfășurării acestora**

Conform Anexa nr. 3, probele de concurs vor avea loc la sediul Agenției Naționale de Administrare a Bunurilor Indisponibilizate, B-dul Regina Elisabeta, nr.3, etaj 3, sector 3, București, la următoarele date:

1.**Proba practică** : -în data de 02.10.2019, începând cu ora.10.00.

2.**Interviul**: - în data de 07.10.2019, începând cu ora 10.00.

**Tematica și bibliografia**

Sunt prevăzute în anexa nr. 4 la anunțul de concurs.

**Data limită pentru depunerea dosarelor de concurs:**

18.09.2019, ora.17.00 (în termen de 10 zile lucrătoare de la data afișării anunțului), la sediul Agenției Naționale de Administrare a Bunurilor Indisponibilizate, din București, bd. Regina Elisabeta, nr.3, etj.3, sector 3.

**Termenele în care se afișează rezultatele pentru fiecare probă** – cel mult o zi lucrătoare de la data finalizării probei.

**Termenele în care se pot depune contestații** – cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei practice și a interviului.

**Termenele în care se afișează rezultatele contestațiilor** – cel mult o zi lucrătoare de la expirarea termenului de depunere a contestațiilor.

**Termenele în care se afișează rezultatele finale** – în maxim o zi lucrătoare de la expirarea termenului prevăzut la art. 32 alin.(2) din Regulamentul – cadru aprobat prin H.G . nr. 286/2011 pentru ultima probă.

**Informații suplimentare** se pot obține la numărul de telefon0372 573 000 sau pe site-ul Agenției Naționale de Administrare a Bunurilor Indisponibilizate la adresa: https://anabi.just.ro/, secțiunea ”Despre noi – Cariere – Posturi vacante”.

Anexa nr.1 la Anunțul nr. 6/1303/2019/05.09.2019

Pentru înscrierea la concurs candidații vor prezenta un dosar de concurs care va conține următoarele documente:

a)cerere de înscriere la concurs adresată conducătorului instituției publice organizatoare;

b)copia actului de identitate sau orice alt document care să ateste identitatea, potrivit legii, după caz;

c)copiile documentelor care să ateste nivelul studiilor şi ale altor acte care atestă

efectuarea unor specializări, precum și copiile documentelor care atestă îndeplinirea condiţiilor specifice ale postului solicitate de instituţia publică ;

d)copia carnetului de muncă, conformă cu originalul, sau, după caz, o adeverinţă care să ateste vechimea în muncă, în meserie şi/sau în specialitatea studiilor;

e)cazierul judiciar sau o declarație pe proprie răspundere că nu are antecedente penale care să – l facă incompatibil cu funcția pentru care candidează;

f)adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;

g)curriculum vitae;

h)alte documente relevante pentru desfăşurarea concursului.

Adeverința care atestă starea de sănătate conține, în clar, numărul, data, numele și emitentului și calitatea acestuia, în formatul standard stabilit de Ministerul Sănătății.

Actele prevăzute la alin. 1 lit.b) – d) vor fi prezentate și în original în vederea verificării conformității copiilor cu acestea.

În cazul documentului prevăzut la alin. (1) lit. e), candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului.

Anexa nr.2 la Anunțul nr. 6/1303/2019/05.09.2019

*Condiții generale de ocupare a postului*

La concurs se pot înscrie persoanele care îndeplinesc cumulativ următoarele condiții:

a)au cetățenie română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;

b)cunosc limba română, scris și vorbit;

c)au vârsta minimă reglementată de prevederile legale;

d)au capacitate deplină de exercițiu;

e)au o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

f)îndeplinesc condițiile de studii și, sau, după caz, de vechime sau alte condiții specifice potrivit cerințelor postului scos la concurs;

g)nu au fost condamnate definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care le-ar face incompatibile cu exercitarea funcției, cu excepția situației în care a intervenit reabilitarea;

*Condiții specifice de ocupare a postului*

a)studii medii liceale absolvite cu diplomă de bacalaureat;

b)carnet de conducere categoria B;

c)experiență de cel puțin 6 ani în conducerea autovehiculelor.

Anexa nr.3 la Anunțul nr.6/1303/2019/05.09.2019

Probele vor avea loc la sediul Agenţiei Naţionale de Administrare a Bunurilor Indisponibilizate, din București bd. Regina Elisabeta, nr.3, etj.3, sector 3, astfel:

Proba practică - în data de 02.10.2019, începând cu ora 10.00.

Interviul – în data de 07.10.2019, începând cu ora 10.00.

Termenele în care se pot depune și în care se afișează rezultatele contestațiilor: candidaţii nemulţumiţi pot face contestaţie, în termen de cel mult 48 de ore de la data afişării rezultatului selecţiei dosarelor, respectiv de la data afişării rezultatului probei practice și a interviului, la sediul autorităţii sau instituţiei publice organizatoare a concursului, sub sancţiunea decăderii din acest drept.

Termenul în care se afișează rezultatele finale: în maximum o zi lucrătoare de la expirarea termenului prevăzut la art.32 alin. (2) pentru ultima probă, din Regulamentul - cadru aprobat prin HG nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzator functiilor contractuale si a criteriilor de promovare in grade sau trepte profesionale imediat superioare a personalului contractual din sectorul bugetar platit din fonduri publice, cu modificările și completările ulterioare.

Anexa nr.4 la Anunțul nr. 6/1303/2019/05.09.2019

Tematică:

• Noul Cod rutier;

• Conducerea și organizarea Agenției Naționale de Administrare a Bunurilor Indisponibilizate; Atribuțiile Serviciului suport operațional.

Bibliografie:

• Ordonanța de Urgență a Guvernului nr. 195/2002 privind circulația pe drumurile publice, republicată

• Hotărârea Guvernului nr. 1391/2006 pentru aprobarea Regulamentului de aplicare a Ordonanței de urgență a Guvernului nr. 195/2002 privind circulația pe drumurile publice, cu modificările și completările ulterioare;

• Hotărârea Guvernului nr. 358/2016 privind aprobarea Regulamentului de organizare și funcționare a Agenției Naționale de Administrare a Bunurilor Indisponibilizate, a organigramei, a parcului auto și a modului de utilizare a acestuia, precum și pentru completarea Hotărârii Guvernului nr. 652/2009 privind organizarea și funcționarea Ministerului Justiției.